62021TO0161_INF
A Törvényszék (tizedik tanács) 2021. december 14‑i végzése – McCord kontra Bizottság
(T‑161/21. és T‑161/21. AJ. I. sz. ügyek)
„Megsemmisítés iránti kereset – Intézményi mulasztás megállapítása iránti kereset – Bizonyos termékeknek az Unión kívülre történő kivitelét kiviteli engedély bemutatásához kötő bizottsági rendelettervezet – A Nagy‑Britannia és Észak‑Írország Egyesült Királyságának az Európai Unióból és az Európai Atomenergiaközösségből történő kilépéséről szóló megállapodás Észak‑Írországról szóló jegyzőkönyve 16. cikke alapján a Covid19‑oltóanyagok Észak‑Írországba irányuló kivitelét kiviteli engedély bemutatásához kötő európai bizottsági határozatjavaslat – Azon körülményekre vonatkozó közzétett stratégia hiánya, amelyekre tekintettel az Uniónak az említett jegyzőkönyv 16. cikkét végre kell hajtania – Nyilvánvaló részleges elfogadhatatlanság – Nyilvánvalóan minden jogi alapot nélkülöző kereset”
1.
Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – Előkészítő aktusok – Kizártság – Bizonyos termékeknek az Unión kívülre történő kivitelét kiviteli engedély bemutatásához kötő bizottsági rendelettervezet – Elfogadhatatlanság
(EUMSZ 263. cikk; Írországról és Észak‑Írországról szóló jegyzőkönyv)
(lásd: 21–32. pont)
2.
Intézményi mulasztás megállapítása iránti kereset – A Bizottságot terhelő eljárási kötelezettség – Az Írországról és Észak‑Írországról szóló jegyzőkönyv 16. cikkének végrehajtási körülményeire vonatkozó politika elfogadására és közzétételére irányuló kötelezettség – Hiány
(EUMSZ 265. cikk; Írországról és Észak‑Írországról szóló jegyzőkönyv)
(lásd: 38–44. pont)
3.
Intézményi mulasztás megállapítása iránti kereset – Az uniós bíróság hatásköre – Intézménnyel szembeni meghagyás – Megengedhetetlenség
(EUMSZ 265. cikk)
(lásd: 46. pont)
Tárgy
Egyfelől az EUMSZ 263. cikkre alapított és a többek között a Nagy‑Britannia és Észak‑Írország Egyesült Királyságának az Európai Unióból és az Európai Atomenergia közösségből történő kilépéséről szóló megállapodás (HL 2019. CI 384., 1. o.) Észak‑Írországról szóló jegyzőkönyve 16. cikke értelmében a Covid19‑oltóanyagok Észak Írországba irányuló kivitelét kiviteli engedély bemutatásához kötő 2021. január 29‑i bizottsági rendelettervezet, és az azon körülményekre vonatkozó stratégia közzétételét mellőző bizottsági határozat megsemmisítése iránti kérelem, amelyek esetén a Bizottság megindítja az említett jegyzőkönyv 16. cikke szerinti eljárást, másfelől az EUMSZ 265. cikkre alapított, annak megállapítása iránti kérelem, hogy a Bizottság jogellenesen elmulasztotta az erre vonatkozó stratégia elfogadását és közzétételét.
Rendelkező rész
1)
A Törvényszék a keresetet mint nyilvánvalóan elfogadhatatlant és mint jogilag nyilvánvalóan megalapozatlant elutasítja.
2)
A Bíróság a költségmentesség iránti kérelmet elutasítja.
3)
A Törvényszék Raymond Irvine McCordot kötelezi a költségek viselésére.